CELEX: 32017D0290
Language: fi
Date: 2017-02-17 00:00:00
Title: Neuvoston täytäntöönpanopäätös (EU) 2017/290, annettu 17 päivänä helmikuuta 2017, päätöksen 2009/935/YOS muuttamisesta siltä osin kuin on kyse niiden kolmansien valtioiden ja organisaatioiden luettelosta, joiden kanssa Europol tekee sopimuksia

18.2.2017   
            
            
               FI
            
            
               Euroopan unionin virallinen lehti
            
            
               L 42/17
            
         NEUVOSTON TÄYTÄNTÖÖNPANOPÄÄTÖS (EU) 2017/290,
   annettu 17 päivänä helmikuuta 2017,
   päätöksen 2009/935/YOS muuttamisesta siltä osin kuin on kyse niiden kolmansien valtioiden ja organisaatioiden luettelosta, joiden kanssa Europol tekee sopimuksia
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan poliisiviraston (Europol) perustamisesta 6 päivänä huhtikuuta 2009 tehdyn neuvoston päätöksen 2009/371/YOS (1), ja erityisesti sen 26 artiklan 1 kohdan a alakohdan,
   ottaa huomioon täytäntöönpanosääntöjen hyväksymisestä, jotka koskevat Europolin suhteita kumppaneihin, henkilötietojen ja turvallisuusluokiteltujen tietojen vaihto mukaan lukien, 30 päivänä marraskuuta 2009 tehdyn neuvoston päätöksen 2009/934/YOS (2) ja erityisesti sen 5 ja 6 artiklan,
   ottaa huomioon Euroopan parlamentin lausunnon (3),
   sekä katsoo seuraavaa:
   
               (1)
            
            
               Neuvosto hyväksyi 30 päivänä marraskuuta 2009 päätöksen 2009/935/YOS (4).
            
         
               (2)
            
            
               Päätöksen 2009/371/YOS 26 artiklan 1 kohdan a alakohdan nojalla neuvostolle siirretään täytäntöönpanovaltuudet määrittää luettelo kolmansista maista ja organisaatioista, joiden kanssa Europol tekee sopimuksia. Luettelo on päätösten 2009/371/YOS ja 2009/935/YOS nojalla päätöksen 2009/935/YOS liitteessä.
            
         
               (3)
            
            
               Europolin hallintoneuvoston kuuluu tarkistaa luetteloa tarvittaessa uudelleen ja päättää, ehdotetaanko neuvostolle sen muuttamista.
            
         
               (4)
            
            
               Euroopan parlamentin ja neuvoston asetusta (EU) 2016/794 (5), jäljempänä ’Europol-asetus’, sovelletaan 1 päivästä toukokuuta 2017. Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Tanskan asemasta tehdyn pöytäkirjan N:o 22 mukaisesti Europol-asetus ei sido Tanskaa eikä sitä sovelleta Tanskaan. Näin ollen Tanskaa pidetään 1 päivästä toukokuuta 2017 lähtien Europolin suhteen kolmantena maana.
            
         
               (5)
            
            
               Koska kaikki osapuolet pitävät tärkeänä kahta tai useampaa jäsenvaltiota koskevan vakavan rikollisuuden, terrorismin ja johonkin unionin politiikkaan kuuluvaa yhteistä etua vahingoittavien rikollisuuden muotojen ehkäisemistä ja torjuntaa, on tärkeää varmistaa Europolin ja Tanskan yhteistyö keskeisten seikkojen osalta, jotta tehostetaan unionin kykyä vastata turvallisuusuhkiin.
            
         
               (6)
            
            
               Europol-asetuksen 25 artiklan 1 kohdan c alakohdan mukaisesti henkilötietojen vaihdon mahdollistava yhteistyösopimus, joka on tehty ennen 1 päivää toukokuuta 2017 Europolin ja kolmannen maan välillä päätöksen 2009/371/YOS 23 artiklan mukaisesti, voi olla perusteena henkilötietojen siirrolle Europolista kolmannelle maalle, siltä osin kun siirto on tarpeen Europolin tehtävien suorittamiseksi.
            
         
               (7)
            
            
               Europolin hallintoneuvosto päätti 20 päivänä joulukuuta 2016 suosittaa neuvostolle, että tämä lisäisi luetteloon Tanskan, ja teki yhteenvedon operatiivisesta tarpeesta tehdä sopimus Tanskan kanssa.
            
         
               (8)
            
            
               Jotta vältetään toiminnallinen tyhjiö 1 päivästä toukokuuta 2017 lähtien, jolloin Tanska ei enää osallistu Europoliin jäsenvaltiona, on olennaisen tärkeää, että Europol aloittaa viipymättä menettelyn yhteistyösopimuksen tekemiseksi Tanskan kanssa kolmantena maana.
            
         
               (9)
            
            
               Päätös 2009/371/YOS sitoo Tanskaa, ja sen vuoksi Tanska osallistuu tämän päätöksen, jolla pannaan täytäntöön päätös 2009/371/YOS, hyväksymiseen ja soveltamiseen.
            
         
               (10)
            
            
               Päätös 2009/371/YOS sitoo Yhdistynyttä kuningaskuntaa ja Irlantia, ja sen vuoksi Yhdistynyt kuningaskunta ja Irlanti osallistuvat tämän päätöksen, jolla pannaan täytäntöön päätös 2009/371/YOS, hyväksymiseen ja soveltamiseen.
            
         
               (11)
            
            
               Päätös 2009/935/YOS olisi sen vuoksi muutettava,
            
         ON HYVÄKSYNYT TÄMÄN PÄÄTÖKSEN:
   1 artikla
   Lisätään päätöksen 2009/935/YOS liitteen 1 kohtaan seuraava:
   
               ”—
            
            
               Tanska”.
            
         2 artikla
   Tämä päätös tulee voimaan päivänä, jona se hyväksytään.
   Se julkaistaan Euroopan unionin virallisessa lehdessä.
   
      Tehty Brysselissä 17 päivänä helmikuuta 2017.
      
         
            Neuvoston puolesta
         
         
            Puheenjohtaja
         
         E. BARTOLO
      
   
   
      (1)  EUVL L 121, 15.5.2009, s. 37.
   
      (2)  EUVL L 325, 11.12.2009, s. 6.
   
      (3)  Lausunto annettu 14. helmikuuta 2017 (ei vielä julkaistu virallisessa lehdessä).
   
      (4)  Neuvoston päätös 2009/935/YOS, tehty 30 päivänä marraskuuta 2009, luettelon määrittämiseksi kolmansista valtioista ja organisaatioista, joiden kanssa Europol tekee sopimuksia (EUVL L 325, 11.12.2009, s. 12).
   
      (5)  Euroopan parlamentin ja neuvoston asetus (EU) 2016/794, annettu 11 päivänä toukokuuta 2016, Euroopan unionin lainvalvontayhteistyövirastosta (Europol) sekä neuvoston päätösten 2009/371/YOS, 2009/934/YOS, 2009/935/YOS, 2009/936/YOS ja 2009/968/YOS korvaamisesta ja kumoamisesta (EUVL L 135, 24.5.2016, s. 53).